paragraph_text: Elsa Brändström je rođena 1888. godine u Sankt-Peterburgu, kao kći vojnog atašea u veleposlanstvu Švedske, Edvarda Brändströma i Anne Eschelsson. Godine 1891., kada je Elsa imala tri godine obitelj se vratila u Švedsku. Godine 1906., Edvard Brändström se ponovo vratio u Sankt-Peterburg. Elsa je djetinjstvo provela u Linköpingu u Švedskoj. Od 1906. do 1908. godine, studirala je na Visokoj učiteljskoj školi u Stockholmu, ali se vratila u Sankt-Peterburg 1908. Majka joj je umrla 1913. Elsa je u Sankt-Peterburgu tokom Prvog svjetskog rata volontirala kao medicinska sestra u ruskoj vojsci.